**Tom Mäkitalo** (s. 6. toukokuuta 1995 Falun) on ruotsalainen jääkiekkoilija, joka pelaa Ruotsin neljänneksi korkeimmalla sarjatasolla HockeyTvåanissa pelaavan Mörrums GoIS:n riveissä. Hän on pelipaikaltaan keskushyökkääjä.

Ura
---

Mäkitalo on Falu IF:n kasvatti. Hän oli kauden 2010–2011 päätteeksi nostamassa seuran J18-junioreita I-divisioonasta J18 Elitiin. Mäkitalo siirtyi seuraavaksi kaudeksi 2011–2012 Leksands IF:n J18-junioreihin. Hän oli J18 Allsvenskanissa joukkueen paras maalintekijä kahdeksalla osumallaan. Kaudella 2013–2014, kevään 2014 pudotuspeleissä Mäkitalo jakoi tehoilla 1+4=5 Leksandin J20-junioreiden sisäisen piste- ja syöttöpörssin voiton Martin Grönbergin kanssa. Hän jakoi myös joukkueen sisäisen tehotilaston voiton David Suvannon ja Tobias Ekbergin kanssa. 

Myös kaudella 2014–2015 Mäkitalo oli pudotuspeleissä Leksandin paras pistemies ja syöttäjä tehoilla 1+5=6. Hän debytoi samalla kaudella myös SHL:ssä, jossa Mäkitalo pelasi neljä runkosarjaottelua tehden yhden syöttöpisteen. Hän pelasi ensimmäisen SHL-ottelunsa 29. marraskuuta 2014 vieraissa Brynäs IF:ää vastaan.

Kauden 2015–2016 alussa Mäkitalo siirtyi vuoden mittaisella sopimuksella Mestis-joukkue KeuPa HT:n paitaan. Hän ei ollut kuitenkaan tyytyväinen omaan peliaikaansa ja purki yhteisymmärryksessä sopimuksensa marraskuussa 2015. Mäkitalo siirtyi samalla loppukaudeksi Norjan GET-ligaenin Kongsvinger Knightsiin. Hänen ensimmäinen täysi pääsarjakautensa toi 30 runkosarjaottelussa tehot 2+9=11 ja kuudessa karsintasarjan ottelussa tehot 1+4=5.

Mäkitalo palasi kaudeksi 2016–2017 kotimaahansa ja siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Halmstad HF:ään.

Elokuussa 2017 Mäkitalo teki sopimuksen HockeyTvåanissa pelaavan Mörrums GoIS:n kanssa ja oli nostamassa joukkuetta takaisin HockeyEttaniin. Mäkitalo on jatkanut Mörrumsin joukkueessa ainakin kaudelle 2020–2021.

Muuta
-----

Mäkitalon suomalainen isä Jarmo pelasi omalla urallaan yli 400 Elitserien-ottelua, 100 SM-liigaottelua ja kahdet olympialaiset. Myös hänen setänsä Kari Mäkitalo pelasi SM-liigassa. Karin poika ja Tomin serkku Roope Mäkitalo on debytoinut Pelicansin SM-liigajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Leksands IF | SHL | 4 | 0 | 1 | 1 | 0 | – | – | – | – | – |
| 2015–2016 | KeuPa HT | Mestis | 10 | 0 | 4 | 4 | 2 | – | – | – | – | – |
|  | Kongsvinger Knights | Norja | 30 | 2 | 9 | 11 | 4 | – | – | – | – | – |
| 1 kausi | yhteensä | Norja | 30 | 2 | 9 | 11 | 4 | – | – | – | – | – |
| 1 kausi | yhteensä | SHL | 4 | 0 | 1 | 1 | 0 | – | – | – | – | – |
| 1 kausi | yhteensä | Mestis | 10 | 0 | 4 | 4 | 2 | – | – | – | – | – |

Lähteet
-------

* Tom Mäkitalo The Internet Hockey Databasessa (englanniksi)
* Tom Mäkitalo *Elite Prospects*. Everysport Media Group AB.  (englanniksi)

### Viitteet

1. ↑  Millner, Alexander: HG på HM: Leksand *Hockeymagagasinet.com*.  15.6.2011. Viitattu 21.9.2015. (ruotsiksi)
2. 1 2  Tom Mäkitalo *Elite Prospects*. Everysport Media Group AB.  (englanniksi)
3. ↑  Dalmalm, Katharina: En ny Mäkitalo i Leksands a-lag  1.12.2014. Leksands IF. Viitattu 21.9.2015. (ruotsiksi)
4. ↑  KeuPa vahvistuu ruotsalaisnuorukaisella *Jatkoaika.com*.  13.9.2015. Jatkoaika r.y. Viitattu 21.9.2015.
5. ↑  Mäkitalo jättää KeuPan *Jatkoaika.com*.  6.11.2015. Jatkoaika r.y. Viitattu 14.11.2015.
6. ↑  Talangfull center klar!  17.6.2016. Halmstad Hockey. Viitattu 18.6.2016. (ruotsiksi)
7. ↑  Förre KHK-keepern klar för Mörrum (ruotsiksi)